ปวดท้องน้อยด้านขวาล่างมา 2 วันแล้วค่ะ เมื่อวานไม่มาก วันนี้เดินแล้วเจ็บ สะเทือนก้อเจ็บค่ะเป็นเพราะท้องผูกรึป่าวคะ หรือเป็นพวกไส้ติ่งอักเสบ อันตรายมั้ยคะแบบนี้
สวัสดีค่ะ อาการปวดท้องด้านขวาล่าง อาจเกิดจาก- ปีกมดลูกด้านขวาอักเสบ มักเป็นผลต่อเนื่องจากมดลูกอักเสบ (หรือเรียกว่าเกิดอุ้งเชิงกรานอักเสบ) นอกจากจะปวดท้องน้อยแล้ว จะมีอาการตกขาวที่ผิดปกติด้วย มีเจ็บท้องน้อยขณะมีเพศสัมพันธ์ ปัสสาวะแสบขัด บางรายอาจมีไข้ร่วมด้วย- มีซีสต์หรือเนื้องอกของปีกมดลูก หรือของรังไข่ด้านขวา-ท้องนอกมดลูกด้านขวาอาการคือมีการขาดประจำเดือน แล้วตามด้วยอาการปวดท้องรุรแรง เลือดออกจากช่องคลอดผิดปกติ-ไส้ติ่งอักเสบอาการปวดมักเกิดขึ้นอย่างเฉียบพลันโดยเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และมักมีไข้ร่วมด้วย อาจมีท้องเสีย ท้องอืด อาเจียน ปัสสาวะผิดปกติ ร่วมด้วย- ลำไส้อักเสบเแียบพลัน จากการติดเชื้อจากอาหารและน้ำที่ทานไม่สะอาด มีการปนเปื้อนเชื้อโรค แต่จะมีอาการท้องเสีย คลื่นไส้ อาเจียนร่วมด้วยนอกจากนี้ การมีท้องผูก อาจเป็นสาเหตุให้มีอาการปวดท้องน้อยได้เช่นกันหากอาการปวดท้องไม่ได้มีลักษณะที่รุนแรงขึ้นเรื่อยๆ ไม่มีไข้ หรือไม่มีอาการอื่นๆ อีก อาการปวดท้องน้อยดังกล่าว ก็น่าจะเกิดจากอาการท้องผูกได้ ดังนั้นควรพยายามให้ถ่ายอุจจาระ โดยการทานน้ำมากๆ เน้นทานผักและผลไม้สด อาจทานไฟเบอร์เสริม หากยังไม่ถ่ายอุจจาระมากกว่า 3 วันแล้ว ควรใช้ยาช่วยระบายค่ะ